เกษตรลำปาง เตือนเกษตรกรเฝ้าระวังการระบาด "ด้วงหมักผัก"
สำนักงานเกษตรจังหวัดลำปาง แจ้งเตือนเกษตรกรผู้ปลูกพืชผักตระกูลกะหล่ำและผักกาด (เช่น คะน้า กะหล่ำดอก บรอกโคลี กวางตุ้ง ผักกาดขาว ผักกาดหอม ฯลฯ) ให้เฝ้าระวังการระบาดของ "ด้วงหมักผัก" เนื่องจากสภาพอากาศช่วงนี้ ตอนเช้ามีอากาศเย็นความชื้นสูงและอากาศร้อนในตอนกลางวันเกษตรกรควรหมั่นตรวจแปลงอย่างสม่ำเสมอ หากพบตัวแมลง หรือใบพืชผักถูกกัดกินเป็นรูพรุน ให้รีบดำเนินการป้องกัน หรือขอคำแนะนำจากเจ้าหน้าที่สำนักงานเกษตรอำเภอ สำนักงานเกษตรจังหวัด เพื่อการควบคุมและหาทางป้องกันกำจัดก่อนเกิดการระบาดรุนแรง